सरदार पटेल निष्ठा और ईमानदारी के पर्याय रहे. किसानों की उनमें प्रगाढ़ आस्था थी. वह किसान पुत्र थे, जिन्होंने बारदोली सत्याग्रह का नेतृत्व किया था. श्रमिक वर्ग उनमें आशा की किरण देखता था, ऐसा नेता देखता था, जो उनके लिए बोलेगा. व्यापारी और उद्योगपतियों ने उनके साथ इसलिए काम करना पसंद किया, क्योंकि वे समझते थे कि पटेल भारत के आर्थिक और औद्योगिक विकास के विजन वाले दिग्गज नेता हैं.